Na osnovu člana 310. Zakona o privrednim društvima („Službene novine Federacije Bosne i Hercegovine“, broj:81/15), a u skladu sa odredbama člana 303. stav 1. istog Zakona i Zakona o javnim preduzećima u Federaciji Bosne i Hercegovine («Službene novine Federacije Bosne i Hercegovine», broj: 8/05, 81/08, 22/09 i 109/12), kao i u skladu sa odredbama Odluke o klasifikaciji djelatnosti Bosne i Hercegovine 2010 („Službeni glasnik Bosne i Hercegovine“, broj 47/10) i člana 26. Statuta JP SKPC “Mejdan” doo Tuzla br. 01-05-4774-2008 od 30.06.2008. godine, Skupština JP SKPC „Mejdan“ doo Tuzla, na svojoj 14toj sjednici održanoj dana 08.06.2017. godine donosi:

***S T A T U T***

***Javnog preduzeća Sportsko-kulturno-privredni centar***

***„MEJDAN“ d.o.o. Tuzla***

***I – OPŠTE ODREDBE***

**Član 1.**

Ovim Statutom Javnog preduzeća Sportsko-kulturno-privredni centar „MEJDAN“

d.o.o. Tuzla, (u daljem tekstu: Preduzeće), usklađuju se odredbe Statuta br. 01-05-4774-2008

od 30.06.2008. godine sa Zakonom o privrednim društvima („Službene novine Federacije Bosne i Hercegovine“, broj:81/15), Zakonom o javnim preduzećima u Federaciji Bosne i Hercegovine («Službene novine Federacije Bosne i Hercegovine», broj: 8/05, 81/08, 22/09 i 109/12), Zakona o ministarskim, vladinim i drugim imenovanjima (“Službene novine Federacije Bosne i Hercegovine”, broj 12/03, 34/03 i 65/13), Odlukom o klasifikaciji djelatnosti Bosne i Hercegovine 2010 („Službeni glasnik Bosne i Hercegovine“, broj 47/10) i Odlukom o postupku izbora i konačnog imenovanja članova organa upravljanja u javnim preduzećima, javnim komunalnim preduzećima, javnim ustanovama, javnim ustanovama za predškolski odgoj i zdravstvenim ustanovama čiji je osnivač ili suosnivač Grad Tuzla (“Službeni glasnik Grada Tuzla”, broj 11/15).

Iz razloga svrsishodnosti i ekonomičnosti, a zbog velikog broja izmjena i dopuna, koje

se moraju unijeti, donosi se novi Statut kojim se uređuje pitanja od značaja za organizovanje, rad i poslovanje Preduzeća i to: firma i sjedište, djelatnost Preduzeća, osnivač i osnovni kapital, raspodjela dobiti, snošenje rizika i gubitaka, izdvajanje u fond rezervi, upravljanje Preduzećem, poslovodstvo i rukovodjenje, unutrašnja organizacija, statusne promjene, izmjene i dopune Statuta, etički kodeks, trajanje i prestanak Preduzeća i druga pitanja značajna za poslovanje Preduzeća.

**Član 2.**

Preduzeće je pravni sljednik Sportskog-kulturnog-privrednog centra „MEJDAN“ Preduzeća sa ograničenom odgovornošću Tuzla, registrovanog Rješenjem Kantonalnog suda

u Tuzli broj: U/I-274/04 od 14.12.2004.godine, reg.broj: 1-6544 i ima svojstvo pravog lica sa

pravnom i poslovnom sposobnošću.

Raniji status Javnog preduzeća Sportsko-kulturno-privredni centar „MEJDAN“ d.o.o. Tuzla je usklađen sa Zakonom o privrednim društvima, a na osnovu Odluke o usklađivanju oblika firme, temeljnog kapitala i Statuta JP SKPC „MEJDAN“ Tuzla broj: 52-3/04 od

30.01.2004. godine .

**Član 3.**

Preduzeće je pravno lice koje samostalno obavlja djelatnost od opšteg interesa upisanu u sudski registar.

***II - FIRMA I SJEDIŠTE PREDUZEĆA***

**Član 4.**

Preduzeće će poslovati pod firmom: Javno preduzeće Sportsko-kulturno-privredni

centar „MEJDAN“ d.o.o. Tuzla.

Skraćeni naziv: JP SKPC „MEJDAN“ d.o.o. Tuzla.

**Član 5.**

Sjedište Preduzeća je u Tuzli, Ulica Bosne Srebrene b.b.

**Član 6.**

Sva poslovna pisma i narudžbe Preduzeća moraju sadržavati:

- punu firmu i sjedište Preduzeća,

- naziv i sjedište institucije, kod koje je i broj pod kojim je Preduzeće upisano u

sudski registar,

- broj računa sa naznakom i sjedištem finansijske organizacije, kod koje Preduzeće

ima otvoren račun, odnosno račune ako ih ima više,

- porezni broj,

- identifikacioni broj,

- po potrebi i druge podatke*.*

Preduzeće ima svoj pečat i štambilj.

**Član 7.**

Pečat Preduzeća je okruglog oblika, prečnika 30 mm, po čijem obodu je ispisan tekst: Javno preduzeće Sportsko-kulturno-privredni centar „MEJDAN“ d.o.o. Tuzla, sa oznakom broja pečata.

Štambilj Preduzeća je pravougaonog oblika, a sadrži naziv firme i sjedište sa

Ostavljenim prostorom za broj akta, datum akta i raspored akta.

Vrsta, broj, upotreba i čuvanje pečata uređuje se posebnom Odlukom Preduzeća, koju donosi direktor Preduzeća.

**Član 8.**

Preduzeće ima grafički i stilizovani znak.

Grafički i stilizovani znak simbolizira djelatnosti koje se odnose na organizovanje i održavanje sportskih, kulturnih i privrednih djelatnosti.

Grafički i stilizovani znak se upotrebljava na firmi, memorandumu, reklamnom i

propagandnom materijalu i po potrebi i na drugim mjestima.

***III – DJELATNOST PREDUZEĆA***

**Član 9.**

Djelatnosti Preduzeća su upisane u registar nadležnog suda, saglasno Odluci o klasifikaciji djelatnosti Bosne i Hercegovine 2010 („Službeni glasnik BiH“, broj 47/10) i iste su kako slijedi:

11.01 Destiliranje, pročišćavanje i miješanje alkoholnih pića

11.02 Proizvodnja vina od grožđa

17.23 Proizvodnja uredskog materijala od papira

18.12 Ostalo tiskanje

18.13 Usluge pripreme za tisak i objavljivanje

35.11 Proizvodnja električne energije

35.14 Trgovina električnom energijom

42.22 Gradnja vodova za električnu struju i telekomunikacije

42.99 Gradnja ostalih građevina niskogradnje, d.n.

43.21 Elektroinstalacijski radovi

43.29 Ostali građevinski instalacijski radovi

46.15 Posredovanje u trgovini namještajem, proizvodima za kućanstvo i željeznom

robom

46.16 Posredovanje u trgovini tekstilom, odjećom, krznom, obućom i kožnim

proizvodima

46.17 Posredovanje u trgovini hranom, pićima i duhanom

46.19 Posredovanje u trgovini raznovrsnim proizvodima

46.34 Trgovina na veliko pićima

46.37 Trgovina na veliko kavom, čajem, kakaom i začinima

46.43 Trgovina na veliko električnim aparatima za kućanstvo

46.44 Trgovina na veliko porculanom, proizvodima od stakla i sredstvima za čišćenje

46.45 Trgovina na veliko parfemima i kozmetikom

46.47 Trgovina na veliko namještajem, sagovima i opremom za rasvjetu

46.48 Trgovina na veliko satovima i nakitom

46.49 Trgovina na veliko ostalim proizvodima za kućanstvo

46.52 Trgovina na veliko elektroničkim i telekomunikacijskim dijelovima i opremom

46.65 Trgovina na veliko uredskim namještajem

46.66 Trgovina na veliko ostalim uredskim strojevima i opremom

46.73 Trgovina na veliko drvom, građevinskim materijalom i sanitarnom opremom

47.11 Trgovina na malo u nespecijaliziranim prodavaonicama pretežno hranom,

pićima i duhanskim proizvodima

47.41 Trgovina na malo računalima, perifernim jedinicama i softverom u specijaliziranim prodavaonicama

47.42 Trgovina na malo telekomunikacijskom opremom u specijaliziranim

prodavaonicama

47.43 Trgovina na malo audio i videoopremom u specijaliziranim prodavaonicama

47.53 Trgovina na malo sagovima i prostiračima za pod, zidnim i podnim oblogama u specijaliziranim prodavaonicama

47.54 Trgovina na malo električnim aparatima za kućanstvo u specijaliziranim

prodavaonicama

47.59 Trgovina na malo namještajem, opremom za rasvjetu i ostalim proizvodima za kućanstvo u specijaliziranim prodavaonicama

47.61 Trgovina na malo knjigama u specijaliziranim prodavaonicama

47.62 Trgovina na malo novinama, papirnatom robom i pisaćim priborom u

specijaliziranim prodavaonicama

47.63 Trgovina na malo glazbenim i videozapisima u specijaliziranim prodavaonicama

52.10 Skladištenje robe

56.10 Djelatnosti restorana i ostalih objekata za pripremu i usluživanje hrane

56.21 Djelatnosti keteringa

56.29 Ostale djelatnosti pripreme i usluživanja hrane

56.30 Djelatnosti pripreme i usluživanja pića

58.19 Ostala izdavačka djelatnost

59.20 Djelatnosti snimanja zvučnih zapisa i izdavanja glazbenih zapisa

63.99 Ostale informacijske uslužne djelatnosti, d.n.

68.20 Iznajmljivanje i upravljanje vlastitim nekretninama ili nekretninama uzetim u zakup (leasing)

74.10 Specijalizirane dizajnerske djelatnosti

74.20 Fotografske djelatnosti

74.30 Prevoditeljske djelatnosti i usluge tumača

79.11 Djelatnosti putničkih agencija

79.12 Djelatnosti turoperatora

79.90 Ostale rezervacijske usluge i djelatnosti povezane s njima

82.11 Kombinirane uredske administrativne uslužne djelatnosti

82.19 Fotokopiranje, priprema dokumenata i ostale specijalizirane uredske pomoćne

djelatnosti

82.30 Organizacija sastanaka i poslovnih sajmova

82.91 Djelatnosti agencija za prikupljanje i naplatu računa te kreditnih ureda

82.92 Djelatnosti pakiranja

85.51 Obrazovanje i poučavanje u području sporta i rekreacije

85.52 Obrazovanje i poučavanje u području kulture

90.01 Izvođačka umjetnost

90.02 Pomoćne djelatnosti u izvođačkoj umjetnosti

90.04 Rad umjetničkih objekata

93.11 Rad sportskih objekata

93.12 Djelatnost sportskih klubova

93.13 Fitnes centri

93.19 Ostale sportske djelatnosti

93.21 Djelatnosti zabavnih i tematskih parkova

93.29 Ostale zabavne i rekreacijske djelatnosti

95.21 Popravak elektroničkih uređaja za široku potrošnju

95.22 Popravak aparata za kućanstvo te opreme za kuću i vrt

96.04 Djelatnosti za njegu i održavanje tijela

**Član 10.**

Djelatnost Preduzeća u vanjsko-trgovinskom poslovanju glasi:

- Vanjska trgovina

- Vanjska trgovina prehrambenim proizvodima iz okvira registrovane djelatnosti

- Vanjska trgovina neprehrambenim proizvodima iz okvira registrovane djelatnosti

- Usluge u okviru registrovane djelatnosti

- Usluge međunarodnog transporta robe i putnika, pomorsko-tehničke usluge na moru i pomorju i druge usluge koje su u vezi sa međunarodnim transportom (međunarodna špedicija, skladištenje, agencijske usluge u transportu i sl.)

- Posredovanje i zastupanje u prometu roba i usluga.

**Član 11.**

Preduzeće može bez upisa u sudski registar da vrši i druge djelatnosti u manjem obimu koje služe djelatnosti koja je upisana u sudski registar, koja se uobičajno vrši uz te djelatnosti u manjem obimu ili povremeno ili koje doprinose potpunijem iskorištavanju kapaciteta i materijala koji se upotrebljava za vršenje upisane djelatnosti.

**Član 12.**

Preduzeće može da dopuni, proširi ili promijeni svoju djelatnost. O promjeni djelatnosti donosi se odluka na način i u postupku propisanom ovim Statutom i Zakonom.

***IV PRAVNA SPOSOBNOST PREDUZEĆA I ODGOVORNOST ZA OBAVEZE***

**Član 13.**

U pravnom prometu Preduzeće ima sva ovlaštenja u okviru upisane djelatnosti, u

skladu sa zakonom i Statutom.

Za svoje obaveze u pravnom prometu Preduzeće odgovara cjelokupnom imovinom. Za obaveze Preduzeća osnivač odgovora svojim udjelom.

Preduzeće ne odgovara za obaveze osnivača.

**Član 14.**

Osnivač ne odgovara za obaveze Preduzeće osim kada:

- koristi Preduzeće za postizanje ličnog cilja koji nije saglasan ciljevima Preduzeća u

cjelini,

- koristi imovinu Preduzeća kao svoju imovinu,

- koristi Preduzeće za prevaru i oštećenje svojih povjerilaca,

- utiče na smanjenje imovine Preduzeća u svoju korist ili korist trećih lica, ili utiče da Preduzeće preuzme obaveze iako je znao ili morao znati da Preduzeće nije ili neće biti sposobno da izvrši svoje obaveze.

***V OSNIVAČ PREDUZEĆA I OSNOVNI KAPITAL PREDUZEĆA***

**Član 15.**

Osnivač i jedini član Preduzeća je Grad Tuzla, sa sjedištem u Tuzli, ul. ZAVNOBiH-a broj 11.

Osnovni kapital Preduzeća, koji je u vlasništvu osnivača, čine stvari, prava i novac u

vrijednosti od 27.878,00 KM, odnosno 100% udjela.

Osnovni kapital Preduzeća u toku poslovne godine, a na osnovu Odluke Osnivača može se povećati odnosno smanjiti.

**Član 16.**

Osnovni kapital u svojoj osnovnoj glavnici ne smije biti smanjen ispod iznosa koji je kao minimalan utvrdjen Zakonom o privrednim društvima, a obavezna je njegova valorizacija najmanje jedanput godišnje.

***VI SREDSTVA ZA RAD I POSLOVNE KNJIGE***

**Član 17.**

Sredstva Preduzeća za poslovnu djelatnost čine stvari, prava i novac.

Preduzeće je obavezno da vodi poslovne knjige i da sastavlja polugodišnje i godišnje

obračune u skladu za Zakonom o računovodstvu.

U polugodišnjim i godišnjim obračunima Preduzeće utvrđuje prihode, rashode i

poslovne rezultate (dobit ili gubitak).

Poslovna godina počinje 01. januara i završava 31. decembra.

***VII PRAVA I OBAVEZE OSNIVAČA PREDUZEĆA***

**Član 18.**

Preduzeće odgovara za svoje obaveze svom svojom imovinom i ima potpunu odgovornost.

Za obaveze Preduzeća osnivač odgovora svojim udjelom.

**Član 19.**

Po osnovu svog udjela osnivač Preduzeća ima slijedeća prava:

- učešća u upravljanju Preduzećem,

- da utiče na poslovnu politiku Preduzeća, da odlučuje o poslovnoj strategiji i razvojnim

programima,

- da odlučuju o statusnim promjenama i promjenama oblika Preduzeća,

- druga prava utvrđena zakonom.

**Član 20.**

Dobit Preduzeća utvrdjuje se i raspoređuje, po pravilu, po završnom računu, u skladu

sa zakonskim propisima i ovim Statutom.

O isplati ostvarene neto dobiti ili raspoređivanju dobiti na povećanje osnovnog

kapitala Preduzeća ili reinvestiranju dobiti, odlučuje Skupština posebnom odlukom, na obrazložen prijedlog uprave, uz prethodno pribavljeno mišljenje odbora za reviziju i nadzornog odbora.

**Član 21.**

U slučaju ostvarenog gubitka u poslovanju Preduzeća isti se pokriva iz rezervi Preduzeća, a ukoliko se ne može pokriti iz ovog dijela, pokriva se na teret osnovnog kapitala Preduzeća.

Ako se ostvareni gubitak ne može pokriti iz rezerve Preduzeća i osnovne glavnice,osnivač može gubitak pokriti iz vlastitih sredstava.

***VIII UPRAVLJANJE PREDUZEĆEM***

**Član 22.**

Preduzećem upravlja osnivač, kao vlasnik kapitala, putem Skupštine, Nadzornog

odbora i Uprave (menadžmenta) Preduzeća,

Pored organa upravljanja Preduzeće ima i Odbor za reviziju.

***1. Skupština***

**Član 23.**

Skupština Preduzeća je najviši organ upravljanja Preduzećem.

Skupština kao najviši organ odlučuje o svim osnovnim pitanjima poslovne djelatnosti.

**Član 24.**

Funkciju Skupštine Preduzeća, u ime Gradskog vijeća Grada Tuzla, vrši punomoćnik državnog kapitala za učešće u radu i odlučivanju skupštine javnih preduzeća, kojeg imenuje Služba nadležna za praćenje rada i poslovanja javnih preduzeća u skladu sa Odlukom o postupku izbora i konačnog imenovanja članova organa upravljanja u javnim preduzećima, javnim komunalnim preduzećima, javnim ustanovama, javnim ustanovama za predškolski odgoj i zdravstvenim ustanovama čiji je osnivač ili suosnivač Grad Tuzla (“Službeni glasnik Grada Tuzla”, broj 11/15).

Mišljenje o pitanjima o kojima Skupština Preduzeća u svakom konkretnom slučaju odlučuje, punomoćniku državnog kapitala daje Služba nadležna za praćenje rada i poslovanja javnih preduzeća Grada Tuzla.

Skupština Preduzeća odlučuje o:

**Član 25.**

1) poslovnoj politici i strategiji razvoja Preduzeća,

2) usvajanju godišnjeg izvještaja o poslovanju Preduzeća koji uključuje finansijski izvještaj i

izvještaje revizora, Nadzornog odbora i Odbora za reviziju,

3) rasporedu dobiti,

4) načinu pokrića gubitka,

5) povećanju i smanjenju osnovnog kapitala,

6) promjeni firme, sjedišta i djelatnosti Preduzeća,

7) pristupanju novih članova i isključenju člana, kao i naknadi udjela,

8) usvajanju Statuta Preduzeća,

9) spajanju sa drugim društvima i pripajanju drugih društava Preduzeća ili Preduzeća

drugom Preduzeću,

10) promjeni oblika i podjeli Preduzeća,

11) prestanku Preduzeća sa provođenjem likvidacije i o odobravanju početnog likvidacionog bilansa i završnog računa po okončanju postupka likvidacije,

12) kupovini, prodaji, zamjeni, uzimanju ili davanju u lizing, uzimanju ili davanju kredita i drugim transakcijama direktno ili posredstvom supsidijarnih društava, u toku poslovne godine u obimu većem od 33 % knjigovodstvene vrijednosti imovine Preduzeća po

bilansu stanja na kraju prethodne godine, na prijedlog uprave i Nadzornog odbora,

13) izboru i razrješenju članova Nadzornog odbora pojedinačno,

14) izboru vanjskog revizora,

15) izboru i razrješenju članova Odbora za reviziju pojedinačno,

16) o naknadama članovima Nadzornog odbora i Odbora za reviziju,

17) osnivanju, reorganizaciji i likvidaciji supsidijarnih društava, i odobravanju njihovih

statuta;

18) izmjenama i dopunama odredaba Statuta koje se ne odnose na pitanja iz tač. 5.) 9.) i

10). ovog člana ili druga pitanja o kojima, u skladu sa zakonom ili Statutom Preduzeća,

skupština donosi posebne odluke čiji pravni učinak uključuje izmjenu odgovarajućih

odredaba Statuta Preduzeća i

19) poslovniku ili poslovnicima na prijedlog nadzornog odbora,

20) etičkom kodeksu na prijedlog nadzornog odbora,

21) planu poslovanja, odnosno revidiranom planu poslovanja u skladu sa članom 23.

Zakona o javnim preduzećima Federacije BiH,

22) drugim pitanjima bitnim za poslovanje Preduzeća, u skladu sa Zakonom i Statutom.

**Član 26.**

Skupština se održava, po pravilu, godišnje, a obavezno po izradi godišnjeg obračuna

za prethodnu poslovnu godinu.

Radom skupštine predsjedava predsjednik Skupštine, koji se bira većinom glasova članova Skupštine.

Skupština bira dva člana Preduzeća koji ovjeravaju zapisnik skupštine i zapisničara.

***1.1.Sazivanje Skupštine***

**Član 27.**

Skupštinu saziva osnivač Preduzeća, uprava, član uprave, nadzorni odbor ili član

nadzornog odbora.

Skupština može biti redovna i vanredna.

Redovna Skupština se održava jednom godišnje radi izjašnjavanja o godišnjem izvještaju preduzeća koji uključuje finansijske izvještaje preduzeća i izvještaje revizora, nadzornog odbora i odbora za reviziju, te drugim pitanjima iz nadležnosti Skupštine.

Vanredna Skupština se može održati kad god nije predviđeno izjašnjavanje o izvještajima iz prethodnog stava ovog člana.

Uprava, član uprave, nadzorni odbor ili član nadzornog odbora su dužni sazvati

Skupštinu najmanje jednom godišnje i u toku godine kada Preduzeće ostvari gubitak veći od

1/5 osnovnog kapitala prema poslednjem godišnjem obračunu.

U pozivu će se naznačiti dnevni red, vrijeme i mjesto održavanja Skupštine Preduzeća.

Poziv za Skupštinu dostavlja se najmanje 15 dana prije održavanja Skupštine, a rok počinje teći sa danom predaje poziva – preporučene pošiljke na poštu, telefaksom ili elektronskom poštom, s tim da se taj dan i dan održavanja Skupštine ne broje pri obračunavanju isteka roka.

Osnivač Preduzeća ima pravo izvršiti dopunu dnevnog reda u roku od 8 dana od dana

prijema poziva za Skupštinu.

**Član 28.**

Skupština prema sopstvenoj procjeni, odnosno na prijedlog uprave i nadzornog odbora Preduzeća može isključiti javnost kod održavanja sjednica Skupštine, ako se raspravlja o pitanjima koja se po zakonu ili nalogu državnog organa isključuju iz javnog razmatranja, kao i o pitanjima koja, po njihovoj procjeni u datom momentu predstavljaju poslovnu tajnu Preduzeća.

**Član 29.**

Poslovnikom o radu Skupštine Preduzeća detaljno će se utvrditi način rada i odlučivanja Skupštine.

***2. Nadzorni odbor***

**Član 30.**

Nadzorni odbor čine tri člana, koje imenuje i razrješava Skupština Preduzeća na

osnovu javnog konkursa, u skladu sa Zakonom i Odlukom o postupku izbora i konačnog imenovanja članova organa upravljanja u javnim preduzećima, javnim komunalnim preduzećima, javnim ustanovama, javnim ustanovama za predškolski odgoj i zdravstvenim ustanovama čiji je osnivač ili suosnivač Grad Tuzla (“Službeni glasnik Grada Tuzla”, broj

11/15).

U slučaju da je istekao mandat članovima Nadzornog odbora, a nije završena procedura imenovanja novog, Skupština može imenovati privremeni Nadzorni odbor, najduže do 90 dana, odnosno do okončanja procedure po javnom konkursu.

Imenovanje Komisije za izbor članova Nadzornog odbora, objavu javnog oglasa i

utvrđivanje posebnih uslova, odnosno kriterija za izbor vrši Gradsko vijeće Tuzla, na

prijedlog Gradonačelnika, a na inicijativu Službe nadležne za praćenje rada i poslovanja javnih preduzeća.

Članovi Nadzornog odbora imenuju se istovremeno na period od četiri godine.

Isto lice može biti imenovano za člana Nadzornog odbora više puta bez ograničenja.

**Član 31.**

Za člana Nadzornog odbora Preduzeća može biti postavljeno lice ako ispunjava opšte

uslove predvidjene Zakonom i ima visoku stručnu spremu.

Predsjednik i član Nadzornog odbora ne može biti lice:

1. osuđivano za krivično djelo i prekršaj, nespojiv s dužnošću u Nadzornom odboru, pet

godina od dana pravomoćnosti presude, isključujući vrijeme zatvorske kazne;

2. kojem je presudom suda zabranjeno obavljanje aktivnosti u nadležnosti Nadzornog

odbora;

3. koje se bavi djelatnošću konkuretnom djelatnosti Preduzeća;

4. u drugim slučajevima, predviđenim zakonskim propisima.

**Član 32.**

Kandidati za članove Nadzornog odbora moraju prije glasanja dati pismenu izjavu o prihvatanju kandidature.

**Član 33.**

Predsjednika Nadzornog odbora imenuje Nadzorni odbor iz redova izabranih članova

Nadzornog odbora, na prvoj konstituirajućoj sjednici Nadzornog odbora.

Nadzorni odbor može razriješiti člana Nadzornog odbora sa dužnosti

predsjednika uz istovremeno imenovanje jednog od svojih članova za predsjednika

Nadzornog odbora.

**Član 34.**

(1) Direktor i član uprave Preduzeća, kao i vlasnik sa 50% i više vlasništva, direktor i

član uprave bilo kojeg Preduzeća sa ograničenom odgovornošću, ne može biti

predsjednik i član nadzornog odbora.

(2) Predsjednik ili član nadzornog ne može istovremeno biti predsjednik ili član

nadzornog ili upravnog odbora drugog Preduzeća ili institucije.

(3) Predsjednik i članovi Nadzomog odbora i članovi uprave drustva, dužni su proći odgovarajuće stručno usavršavanje u skladu sa Uredbom o usavršavanju

predsjednika i članova nadzomih odbora i uprava privrednih društava sa učešćem državnog kapitala.

**Član 35.**

Predsjednik i članovi Nadzornog odbora zaključuju sa Preduzećem ugovor. Ugovor u

ime Preduzeća potpisuje direktor.

Naknada i druga prava članova Nadzornog odbora uređuju se ugovorom na osnovu odluke Skupštine.

**Član 36.**

Sjednica Nadzornog odbora održava se prema potrebi, a najmanje jednom u tri mjeseca.

Sjednicu Nadzornog odbora saziva predsjednik Nadzornog odbora.

Predsjednik Nadzornog odbora dužan je sazvati sjednicu na zahtjev direktora

Preduzeća ili dva člana Nadzornog odbora, najkasnije 14 dana od dana podnošenja zahtjeva, a

u protivnom sjednicu je ovlašten sazvati podnosilac zahtjeva.

**Član 37.**

Za održavanje sjednice Nadzornog odbora potreban je kvorum od dvije trećine ukupnog broja članova.

Nadzorni odbor donosi odluke većinom glasova ukupnog broja članova.

Predsjednik i član Nadzornog odbora ne može glasati o pitanjima koja se odnose na njega lično.

Lica koja nisu članovi Nadzornog odbora, osim uprave Preduzeća, mogu prisustvovati

sjednici samo na osnovu pismenog poziva predsjednika Nadzornog odbora ili pismenog

zahtjeva upućenog za prisustvovanje sjednici Nadzornog odbora.

**Član 38.**

Nadzorni odbor Preduzeća nadležan je da:

1. nadzire poslovanje Preduzeća, usvaja poslovne strategije Preduzeća i planove

poslovanja,

2. nadzire rad uprave, te odobrava odluke strateškog karaktera,

3. usvaja izvještaj uprave o poslovanju po polugodišnjem i godišnjem obračunu, sa bilansom stanja i bilansom uspjeha i izvještajem revizije,

4. podnosi skupštini godišnji izvještaj o poslovanju Preduzeća, koji obavezno uključuje

finansijski izvještaj i izvještaje revizora, Nadzornog odbora i odbora za reviziju,

5. bira predsjednika Nadzornog odbora,

6. imenuje i razrješava upravu i sekretara Preduzeća,

7. predlaže raspodjelu i način upotrebe dobiti i način pokrića gubitka,

8. odobrava kupovinu, prodaju, zamjenu, uzimanje ili davanje u Iizing, uzimanje ili

davanje kredita i druge transakcije imovinom, direktno ili posredstvom supsidijarnih društava u toku poslovne godine u obimu od 15% do 33% knjigovodstvene vrijednosti ukupne imovine Preduzeća po bilansu stanja na kraju prethodne godine,

9. predlaze skupštini kupovinu, prodaju, zamjenu, uzimanje ili davanje u Iizing,

uzimanje ili davanje kredita i druge transakcije imovinom, direktno ili

posredstvom supsidijarnih društava u toku poslovne godine u obimu većem od

33% knjigovodstvene vrijednosti ukupne imovine Preduzeća po bilansu stanja na kraju prethodne godine,

10. imenuje predsjednike i članove pododbora zavisno o procijenjenim potrebama,

11. obrazuje povremene komisije i utvrđuje njihov sastav i zadatke,

12. saziva skupštinu Preduzeća,

13. donosi opšta akta, za čije usvajanje nije predviđena izričita nadležnost Skupštine,

14. priprema poslovnike i predlaže ih skupštini,

15. priprema etički kodeks i predlaže ga skupštini,

16. vodi postupak za utvrđivanje kandidata odbora za reviziju i podnosi prijedlog za

imenovanje odbora za reviziju skupštini,

17. razmatra provedbeni propis za postupak nabavke i nadzire njegovo provođenje,

18. daje mišljenje Skupštini o prijedlogu Uprave za raspodjelu dobiti,

19. imenuje i razrješava direktora/članove Uprave u skladu sa postupcima utvrđenim u poslovniku odnosno poslovnicima te važećim propisima,

20. daje ovlaštenja za aktivnosti koje su ograničene na osnovu odredaba Zakona o javnim preduzećima Federacije BiH,

21. daje upute direktoru za provođenje uviđaja u vezi sa uočenim nepravilnostima,

22. obrazuje povremene komisije i utvrđuje njihov sastav i zadatke,

23. usvaja izvještaj direktora o obavljenom službenom putovanju u inostranstvo u roku od

deset dana od dana završenog putovanja.

24. odlučuje o drugim pitanjima utvrđenim zakonom.

**Član 39.**

Predsjednik i članovi Nadzornog odbora dužni su svoje obaveze i odgovornosti izvršavati u skladu sa interesima osnivača i preduzeća i ne mogu obavljati djelatnost konkurentnu djelatnosti Preduzeća bez obavještavanja i saglasnosti drugih članova nadzornog odbora.

Predsjednik i član Nadzornog odbora dužni su prijaviti Nadzornom odboru svaki

direktni ili indirektni interes u pravnom licu s kojim Preduzeće ima ili namjerava da stupi u

poslovni odnos.

U slučaju iz stava 2.ovog člana predsjednik i član Nadzornog odbora ne mogu odlučivati o pitanjima koja se tiču odnosa Preduzeća i drugih pravnih lica u kojima predsjednik i član Nadzornog odbora imaju direktni ili indirektni finansijski interes.

***2.1.Postupci (interna kontrola)***

**Član 40.**

Dužnost i odgovornost Nadzornog odbora je da osigura:

- donošenje jednog ili više poslovnika kojima se utvrđuju operativni i funkcionalni aspekti rada nadzornog odbora i uprave u skladu sa Zakonom o javnim preduzećima Federacije BiH i Zakonom o privrednim društvima, ovim Statutom i Etičkim kodeksom;

- prethodno razmatranje uz potvrdu zakonitosti poslovnika od kvalifikovanih lica pravne struke;

- da akti Preduzeća sadrže detaljne odredbe o disciplinskom postupku i pravičnom

postupku smjenjivanja odgovornih lica;

- da akti Preduzeća sadrže odredbe o potpunom isključenju sa posla iz javnog preduzeća

na period od najmanje dvije godine za lica koja su smijenjena na način opisan u Zakonu o javnim preduzećima Federacije BiH, uključujući i dužnost uprave da za tu svrhu vodi adekvatne kadrovske evidencije;

- utvrđivanje stimulativnih mjera za poboljšanje i vrednovanje u okviru javnog

preduzeća. Uprava i Nadzorni odbor dužni su i odgovorni za strogo poštivanje poslovnika i drugih akata i dosljedno provođenje zakona.

**Član 41.**

Vršenje neposrednog nadzora nad provođenjem pojedinih odredaba iz prethodnog

člana ovog Statuta, predsjednik nadzornog odbora može povjeriti jednom od članova tog

organa.

U slučaju iz stava 1. ovog člana predsjednik nadzornog odbora je solidarno odgovoran sa članom nadzornog odbora kojem je povjeren takav zadatak za izvršenje tog zadatka.

***2.2Etički kodeks***

**Član 42.**

- Nadzorni odbor je dužan i odgovoran da, u saradnji sa odborom za reviziju, pripremi

etički kodeks.

- Etički kodeks će kao neophodni minimum sadržavati sljedeće obavezne odredbe:

- zabrane u pogledu sukoba interesa u skladu sa članom 14. Zakona o javnim preduzećima Federacije BiH;

- zabrane odavanja poslovnih tajni u skladu sa članom 14. stav 4. Zakona o javnim

preduzećima Federacije BiH;

- zabrane u pogledu konkurencije u skladu sa članom 34. i 35. Zakona o privrednim društvima;

- zabrane o pogledu kredita u skladu sa članom 41. Zakona o javnim preduzećima

Federacije BiH;

- izjavu kojom se propisuju dužnosti utvrđene čl. 15., 16., 17. i 18. Zakona o javnim preduzećima Federacije BiH.

- Nadzorni odbor ne može prenositi nadležnost iz stava 1. ovog člana na drugi organ.

Ako predsjednik i član Nadzornog odbora postupaju suprotno odredbama prethodnog člana, Preduzeće ima pravo na naknadu štete koju je usljed toga pretrpilo.

**Član 44.**

Predsjednik i članovi Nadzornog odbora neograničeno solidarno odgovaraju za štete koje prouzrokuju neizvršavanjem ili neurednim izvršavanjem svojih dužnosti.

**Član 45.**

Predsjednik i članovi Nadzornog odbora imaju pravo zahtijevati sve podatke o

poslovanju i prisustvo članova Uprave sjednicama Nadzornog odbora.

**Član 46.**

Način rada i odlučivanja bliže se uređuje Poslovnikom o radu Nadzornog odbora

Preduzeća.

***3.Uprava preduzeća***

**Član 47.**

Poslovanje Preduzećem vodi i zastupa ga uprava Preduzeća.

Uprava Preduzeća je direktor Preduzeća, imenovan posebnom odlukom Nadzornog

odbora, na mandatni period od četiri godine.

Kriterije za izbor direktora, u skladu sa Zakona o ministarskim, vladinim i drugim imenovanjima (“Službene novine Federacije Bosne i Hercegovine”, broj 12/03, 34/03 i 65/13) i odredbama ovog Statuta, utvrđuje Nadzorni odbor svojom Odlukom.

Direktora Preduzeća, na osnovu javnog konkursa bira komisija imenovana od strane

Nadzornog odbora.

Komisija se sastoji od pet članova od kojih tri člana ispred osnivača određuje **Služba za ekonomski razvoj i društvene djelatnosti,** a dva člana određuje Nadzorni odbor iz reda zaposlenika Preduzeća.

Ukoliko direktoru istekne mandat, a nije završena procedura izbora novog direktora,

Nadzorni odbor može imenovati vršioca dužnosti direktora, najduže do šest mjeseci, odnosno do okončanja procedure po javnom konkursu.

Uprava je dužna i odgovorna:

- za dosljedno provođenje etičkog kodeksa u Preduzeću;

- da osigura da sva odgovorna lica postupaju u skladu sa etičkim kodeksom tako što će se protiv lica koja krše navedeni kodeks provesti disciplinski postupak.

**Član 48.**

Za direktora Preduzeća može biti postavljeno lice koje ima visoku stručnu spremu i najmanje pet godina radnog **iskustva**  i ako ispunjava opšte uslove predviđene Zakonom o privrenim društvima i Zakonom o javnim preduzećima.

Za direktora Preduzeća ne može biti imenovano lice:

1. osuđivano za krivično djelo i prekršaj, nespojiv s dužnošću direktora, pet godina od dana

pravomoćnosti presude, isključujući vrijeme zatvorske kazne.

2. kojem je presudom suda zabranjeno obavljanje aktivnosti u nadležnosti direktora.

3. koje se bavi djelatnošću konkuretnom djelatnošću Preduzeća.

Položaj, ovlaštenja, odgovornosti i prava direktora Preduzeća uređuju se Ugovorom zaključenim sa Nadzornim odborom.

**Član 50.**

Direktor zastupa i predstavlja Preduzeće u unutrašnjem poslovanju, bez ograničenja ovlaštenja u zastupanju, u okviru registrovanih djelatnosti, u skladu sa Statutom i Zakonom.

**Član 51.**

Direktor Preduzeća ima i slijedeća prava i obaveze:

1. vodi poslovanje Preduzeća i samostalno donosi odluke u vođenju poslovne politike u

okviru programa rada i planova razvoja Preduzeća,

2. predlaže Nadzornom odboru i Skupštini program rada i plan razvoja Preduzeća,

3. priprema i predlaže Nadzornom odboru i Skupštini opšta akta Preduzeća i odluke iz poslovanja Preduzeća za čije su usvajanje nadležni Nadzorni odbor ili Skupština,

4. donosi Pravilnik o unutrašnjoj organizaciji i sistematizaciji radnih mjesta, Pravilnik o

plaćama i druga opšta akta Preduzeća, čije donošenje nije u nadležnosti Nadzornog

odbora ili Skupštine Preduzeća,

5. zastupa Preduzeća prema trećim licima u okviru djelatnosti Preduzeća,

6. podnosi Nadzornom odboru izvještaje o poslovanju Preduzeća po periodičnom i godišnjem poslovanju,

7. odgovoran je za zakonitost rada Preduzeća,

8. zaključujuje ugovore u ime javnog preduzeća,

9. izvršava odluke Skupštine i Nadzornog odbora,

10. donosi odluku o upućivanju zaposlenika na službeni put,

11. donosi odluke o potrebi zasnivanja radnog odnosa sa zaposlenicima u skladu sa programom razvoja Preduzeća i opštim aktima, prima u radni odnos i raspoređuje

zaposlenike, te imenuje zaposlenike sa posebnim ovlaštenjima i odgovornostima,

12. donosi rješenja o prestanku radnog odnosa u slučajevima predviđenim zakonom i opštim aktima Preduzeća,

13. izriče mjere odgovornosti radnicima za povredu radne obaveze, u skladu sa zakonom i

14. opštim aktima,

15. ima i druga prava i obaveze utvrđene opštim aktima Preduzeća i zakonom.

**Član 52.**

Pored navedenih nadležnosti direktor (uprava) je nadležan i za:

- izvještavanje nadzornog odbora na zahtjev nadzornog odbora;

- provedbu etičkog kodeksa;

- izradu i nadgledanje realizacije planova poslovanja;

- izradu provedbenih propisa za postupak nabavki i provedbu važećih zakona i propisa o

postupku nabavki;

- zapošljavanje i otpuštanje zaposlenika u skladu sa postupcima utvrđenim u poslovniku ili poslovnicima te važećim zakonima.

**Član 53.**

O svom radu direktor je dužan periodično izvještavati Nadzorni odbor Preduzeća.

**Član 54.**

Ako je direktor spriječen, Preduzeća će zastupati lice imenovano posebnom odlukom direktora, za koga važe isti propisi kao i za direktora.

Direktor obavlja tekuće poslove Preduzeća i sprovodi odluke Skupštine i Nadzornog odbora.

***3.1.Plan poslovanja***

**Član 55.**

Koristeći se važećim međunarodnim računovodstvenim standardima kojima se uređuju ova pitanja, uprava Preduzeća izradit će i nadgledati realizaciju trogodišnjeg plana poslovanja za Preduzeće.

**Član 56.**

Plan poslovanja iz prethodnog člana ovog Statuta, sadržavat će sve elemente koji inače ulaze u sastav takvih planova a naročito će sadržavati:

a) predviđanje prihoda i rashoda;

b) kapitalne izdatke predložene za period koji plan poslovanja obuhvata;

c) izvor finansija predloženih za navedene kapitalne izdatke, te druge poslovne ciljeve;

d) sve zajmove čije uzimanje je planirano u periodu koji plan poslovanja obuhvata;

e) garancije čije je davanje predloženo za osiguranje tih kredita;

f) prijedloge za obrazovanje ili kupovinu novih preduzeća ili poslova (bilo u cjelini ili djelimično) ili prodaju bilo kojeg od zavisnih preduzeća (tj. supsidijara) javnog preduzeća, te kadrovsku popunu kao i prateće rashode za ove aktivnosti;

g) prijedloge za korištenje i raspodjelu dobiti za period koji obuhvata plan poslovanja;

h) plan prihoda i rashoda mora odražavati planirane aktivnosti javnog preduzeća.

**Član 57.**

Plan poslovanja će za period za koji je donesen predstavljati osnov poslovnih

aktivnosti Preduzeća u pogledu onih pitanja koja sadrži.

Izuzetno od odredaba stava 1. ovog člana, uprava će na godišnjem osnovu razmotriti plan poslovanja te u slučaju potrebe, a u skladu sa njegovim ciljevima, revidirati i usaglasiti plan poslovanja radi njegovog prilagođavanja kretanjima na komercijalnom tržištu.

**Član 58.**

Direktor će biti razriješen sa dužnosti ukoliko svojim radom grubo krši zakonske propise, te ako ne sprovodi odluke, smjernice i planove utvrđene od strane Nadzornog odbora Preduzeća.

O razrješenju direktora odlučuje Nadzorni odbor Preduzeća, po postupku utvrđenom

zakonom i aktima Preduzeća.

**Član 59.**

Ukoliko direktor podnese ostavku, ili iz bilo kojih razloga sa direktorom bude raskinut

ugovor o radu, dužan je nastaviti obavljanje poslova u otkaznom roku koji iznosi najmanje 30

dana.

***4. Odbor za reviziju***

**Član 60.**

U Preduzeću se formira odbor za reviziju, koji broji tri člana.

Nadzorni odbor odgovoran je da:

- predloži skupštini sastav odbora za reviziju, nakon izbora kandidata većinom glasova na osnovu javnog konkursa, a u postupku koji provodi Komisija u sastavu od pet članova od kojih tri člana ispred osnivača imenuje Služba nadležna za praćenje rada i poslovanja javnih preduzeća Grada Tuzla, a dva člana Nadzorni odbor iz reda zaposlenika Preduzeća.

- nadzire upravu u primjeni preporuka datih od odbora za reviziju i vanjskog revizora u utvrđenim vremenskim rokovima.

Obavezu iz stava 1. ovog člana Nadzorni odbor ne može prenositi na drugi organ.

**Član 61.**

Predsjednik i član odbora za reviziju ne može biti član nadzornog odbora i uprave, zaposlen niti imati direktni ili indirektni finansijski interes u Preduzeću, izuzev naknade po osnovu te funkcije.

Naknada i druga prava članova odbora za reviziju uređuju se ugovorom na osnovu odluke skupštine.

Odbor za reviziju dužan je:

- imenovati vanjskog revizora;

**Član 62.**

- izvršiti reviziju polugodišnjeg i godišnjeg obračuna i reviziju finansijskog poslovanja Preduzeća na zahtjev osnivača i o tome dostaviti izvještaj Skupštini i Nadzornom odboru, najkasnije osam dana po okončanju revizije;

- razmotriti godišnju strategiju rizika i plan revizije u kojima su prikazane pojedinosti u pogledu rizičnih područja i revizija koje će se izvršiti, te osigurati da prijavljena pitanja budu bez odlaganja i na odgovarajući način korigovana;

- osigurati da interne kontrole u Preduzeću budu adekvatne i da funkcioniraju kako je

predviđeno;

- podnositi Nadzornom odboru sažete mjesečne izvještaje o svojim sastancima svakog

mjeseca.

**Član 63.**

Odbor za reviziju ovlašten je zahtijevati sazivanje sjednice nadzornog odbora i skupštine kada smatra da su ugroženi interesi osnivača ili utvrdi nepravilnosti u radu predsjednika ili članova nadzornog odbora, direktora ili članova uprave.

**Član 64.**

Uprava je dužna i odgovorna za primjenu preporuka odbora za reviziju u rokovima koje u pogledu njihove realizacije utvrdi odbor za reviziju. Uprava može na jednog od svojih članova prenijeti ovu dužnost, ali je i dalje odgovorna za njihovu realizaciju.

***IX UNUTRAŠNJA ORGANIZACIJA PREDUZEĆA***

**Član 65.**

Preduzeće je organizovano kao jedinstvena cjelina, a svoju djelatnost obavlja u

sjedištu i van svog sjedišta.

Proces rada u Preduzeću organizuje se po radnim jedinicama i drugim organizacionim

oblicima u skladu sa zakonom i opštim aktima Preduzeća.

**Član 66.**

Sva pitanja unutrašnje organizacije Preduzeća pobliže se uređuju opštim aktom o unutrašnjoj organizaciji i sistematizaciji poslova.

***X ODGOVORNOST PREDUZEĆA***

**Član 67.**

U pravnom prometu Preduzeće za svoje obaveze odgovara svim svojim sredstvima.

Preduzeće može odgovarati i za obaveze drugih pravnih i fizičkih lica koje je preuzelo

ugovorima.

***XI OPŠTI AKTI PREDUZEĆA***

**Član 68.**

Preduzeće će pored Statuta, donijeti i slijedeće opšte akte:

1.Pravilnik o radu,

2.Pravilnik o unutrašnjoj organizaciji i sistematizaciji radnih mjesta,

3.Pravilnik o zaštiti na radu zaposlenika,

4.Pravilnik o zaštiti od požara,

5.Pravilnik o računovodstvenom poslovanju.

Preduzeće može, pored opštih akata iz prethodnog stava, donijeti i druga opšta akta.

**Član 69.**

Statut je osnovni opšti akt Preduzeća i drugi opšti akti ne mogu biti u suprotnosti sa

Statutom.

Statut Preduzeća donosi Skupština Preduzeća, a ostala opšta akta donosi Nadzorni odbor Preduzeća, odnosno Uprava Preduzeća, svako u svom domenu nadležnosti.

***XII PROMJENA STATUTA I OBLIKA PREDUZEĆA, TRAJANJE I PRESTANAK***

**Član 70.**

O promjenama Statuta i promjenama oblika Preduzeća odlučuje Skupština Preduzeća.

**Član 71.**

Preduzeće se može spojiti sa drugim Preduzećem ili se pripojiti drugom Preduzeću, ali ne prije isteka dvije godine od dana upisa Preduzeća u sudski registar.

Preduzeće prestaje sa radom na osnovu odluke Skupštine Preduzeća, a po izmirenju

svih poreskih i drugih obaveza.

Odluku iz prethodnog stava osnivač je dužan dostaviti registracionom sudu radi pokretanja postupka likvidacije u roku od 15 dana od dana donošenja odluke.

U slučaju prestanka rada Preduzeća, osnivaču Preduzeća se vraćaju njegova uložena

sredstva, nakon izmirenja svih obaveza.

***XIII RAČUNOVODSTVENO-REVIZIJSKI STANDARDI***

**Član 72.**

U Preduzeću se vodi računovodstvo u skladu sa Zakonom o računovodstvu i

računovodstvenim kodeksima, kojim se osiguravaju pravovremene, potpune i tačne informacije i pripremaju izvještaji o poslovanju, prihodima i rashodima, imovini, kapitalu i obavezama Preduzeća, za potrebe Preduzeća i nadležnih državnih organa i drugih ovlaštenih organizacija.

Nadzorni odbor je odgovoran da organizira izradu vjerodostojnih računovodstvenih

evidencija i finansijskih izvještaja sačinjenih u skladu sa važećim zakonima o računovodstvu i reviziji iz kojih je vidljiv finansijski položaj Preduzeća, te koji se daju na uvid svim licima koja imaju legitiman interes za poslovanje Preduzeća.

Obavezu iz stava 1. ovog člana nadzorni odbor ne može prenositi na drugi organ.

***XIV PRAVA I OBAVEZE ZAPOSLENIKA U PREDUZEĆU***

**Član 73.**

Zaposlenici u Preduzeću ostvaruju prava i izvršavaju obaveze u skladu sa zakonskim

propisima i aktima Preduzeća, Zakonom o radu, Kolektivnim ugovorom i Pravilnikom o radu.

**Član 74.**

Zaposlenicima je zabranjeno, bez odobrenja poslodavca, da se za svoj ili tuđi račun

bave poslovima iz djelatnosti koju obavlja Preduzeće.

***XV DRUGA PITANJA ZNAČAJNA ZA POSLOVANJE PREDUZEĆA***

***a ) Poslovna tajna***

**Član 75.**

Poslovnu tajnu Preduzeća predstavljaju isprave i podaci čije bi saopštavanje neovlaštenom licu štetilo interesima i poslovnom ugledu Preduzeća, a naročito informacije o poslovanju za koje je očito da bi prouzrokovale značajnu štetu Preduzeću ako dodju u posjed trećeg lica bez saglasnosti Preduzeća.

Nadležni organ Preduzeća dužan je pismenim aktom odrediti informacije koje imaju karakter poslovne tajne i lica za njihovo korištenje i zaštitu.

Za poslovnu tajnu ne mogu se odrediti podaci koji su javni po Zakonu i drugim

propisima i podaci o kršenju zakona i drugih propisa.

**Član 76.**

Poslovnu tajnu dužni su da čuvaju članovi Nadzornog odbora, uprava Preduzeća,

članovi Preduzeća i sva zaposlena lica u Preduzeću i lica u ugovornom odnosu sa Preduzećem

koja na bilo koji način saznaju za ispravu ili podatak koji se smatra poslovnom tajnom.

Dužnost čuvanja poslovne tajne traje i nakon prestanka radnog odnosa u Preduzeću ili ugovornog odnosa lica sa Preduzećem.

***b) Nabavka***

**Član 77.**

Svi postupci nabavke koji se obavljaju u Preduzeću bit će provedeni uz strogo poštivanje odredaba važećih Zakona o javnim nabavkama. Uprava i Nadzorni odbor Preduzeća dužni su provoditi odredbe važećih propisa o javnim nabavkama.

Uprava je dužna:

**Član 78.**

- donijeti provedbeni propis o javnim nabavkama kojim će se urediti postupak nabavke u

Preduzeću u skladu sa važećim propisima o nabavci;

- nadzirati zaposlenike Preduzeća u implementaciji važećih propisa o javnim nabavkama, te odredaba provedbenog propisa o nabavci u Preduzeću;

- podnositi izvještaje o nabavci Odboru za reviziju u roku od 15 dana i Nadzornom odboru u roku od 30 dana od dana zaključenja ugovora o javnim nabavkama.

- uprava može na jednog od svojih članova prenijeti svaku od navedenih dužnosti, uz

jednoglasnu pisanu saglasnost nadzornog odbora, ali će uprava i dalje biti odgovorna za vršenje nadzora nad svakom od navedenih dužnosti.

**Član 79.**

U postupku javne nabavke Nadzorni odbor je dužan:

- razmatrati provedbeni propis za postupak javne nabavke u smislu njegove usaglašenosti sa važećim propisima o nabavci;

- vršiti nadzor nad radom uprave i zaposlenika Preduzeća u pogledu primjene provedbenog

propisa o postupku javne nabavke, te važećih propisa o javnim nabavkama;

- razmatrati izvještaje o javnoj nabavci te prijaviti nadležnim organima sve eventualne

prijevare ili zloupotrebe.

- Nadzorni odbor ne može prenositi ovlaštenja iz ovog člana na drugi organ.

***c) Nedopuštene aktivnosti***

**Član 80.**

Preduzeću je strogo zabranjeno obavljanje sljedećih aktivnosti:

- davanje kredita ili pozajmica zaposlenim u Preduzeću ili trećim licima, ili pružanje

garancija ili osiguranja za kredite;

- davanja putem donacija u suprotnosti sa odredbama važećih zakona o dodjeli sredstava ili donacijama;

- isplata plaća zaposlenim na bilo kakvoj listi čekanja;

- isplata plaća zaposlenim protivno odredbama važećih zakona o penzijskom i

zdravstvenom osiguranju;

- učešće u postupku nabavke u svojstvu ponuđača bilo kojeg lica koje je pripremilo poziv na tender;

- vršenje izmjena ili dopuna u bilo kojem već zaključenom ugovoru o nabavci, osim ako

nisu izvršene u skladu sa važećim zakonima o nabavci;

- prihvat plaćanja sredstvom koje zamjenjuje novac, plaćanja u naturi, ili gotovinskom ekvivalentu;

- investiranje tekućih sredstava Preduzeća, osim kada se radi o odobrenim investicijama

prema definiciji datoj u važećim zakonima o investiranju javnih fondova;

- zaključenje ugovora o raspolaganju sa ukupnom vrijednošću većom od 10.000,00 KM, bez potpisa direktora i odgovornog člana uprave;

- obnavljanje ili materijalno mijenjanje postojećih zajmova dodijeljenih povezanim licima ili trećim stranama.

***d) Ograničene aktivnosti***

**Član 81.**

Preduzeće može poduzimati sljedeće aktivnosti, isključivo uz pisano ovlaštenje

Nadzornog odbora:

- izmirenje duga prema povjeriocu Preduzeća plaćanjem trećem licu (ugovori o cesiji duga);

- prebijanje dugova prema nekoj strani sa dugovima te iste strane koja je iz tog razloga

istovremeno i povjerilac i dužnik Preduzeća (ugovori o prostoj kompenzaciji);

- učešće u aranžmanu višestrukog prebijanja dugova između više strana bilo da je isti

aranžman organizirala vlada ili drugi organ (ugovori o multilateralnoj odnosno višestranoj

kompenzaciji);

- izmirenje duga prema Preduzeću u slučaju da dužnik plaća povjeriocu Preduzeća;

- otpis potraživanja.

***e) Kazne i sankcije***

**Član 82.**

Razlozi za razrješenje odgovornog lica u Preduzeću po skraćenom postupku su sljedeći:

- neispunjavanje odgovornosti u skladu sa važećim zakonima;

- dodjela ugovora o nabavci u suprotnosti sa važećim zakonima o nabavci;

- učešće u sukobu interesa;

- učešće u aktivnosti koja je zabranjena Zakonom o javnim preduzećima;

- nepodnošenje zahtjeva za odgovarajuće odobrenje aktivnosti ograničenih Zakonom o

javnim preduzećima;

- svjesno ili nesvjesno davanje ovlaštenja za obavljanje ograničene aktivnosti čija je

posljedica materijalna šteta po Preduzeće;

- izvršenje krivičnog ili drugog protivpravnog djela kojim se uzrokuje materijalna šteta po

Preduzeće.

Ukoliko neki od članova nadzornog odbora izvrši neku od radnji iz stava 1. ovog člana,

Skupštini će biti predloženo njegovo razrješenje.

**Član 83.**

Uprava ima dužnost i odgovornost osigurati da:

- otpuštenom licu bude sprječen ponovni ulazak u službeni prostor ili prostorije Preduzeća

nakon datuma prekida radnog odnosa;

- u Preduzeću bude zabranjeno da u periodu od najmanje dvije godine ponovno zaposli

takvo lice otpušteno u bilo kojem svojstvu;

- se vode odgovarajuće evidencije o zaposlenicima sa detaljnim podacima o otpuštanju

navedenih lica za period od dvije godine;

- se navedenim otpuštenim licima od momenta izvršenog kršenja radne dužnosti ne vrše

isplate bilo kakve naknade u novcu, zamjeni novca ili u naturi.

- Uprava može jednom od svojih članova prenijeti bilo koju od obaveza utvrđenih u ovom članu, ali će ostati odgovorna za izvršenje svake od navedenih obaveza.

**Član 84.**

Zaposlenik Preduzeća može biti razrješen samo po okončanju provedenog disciplinskog postupka, propisanom u odgovarajućem poslovniku ili poslovnicama, osim ako je razriješen po skraćenom postupku.

***f) Planiranje u Preduzeću***

**Član 85.**

Planiranje rada i razvoja Preduzeća zasniva se na sopstvenim procjenama uslova i

mogućnosti uz uvažavanje tržišnih zakonitosti.

Odgovornost za uspješnu organizaciju funkcije planiranja u Preduzeću snosi uprava

Preduzeća.

***g) Zabrana Konkurencije i sukob interesa***

**Član 86.**

Zaposlenici, članovi uprave i Nadzornog odbora u Preduzeću, ne smiju u tom svojstvu ili kao zaposlenik u drugom Preduzeću i kao samostalni poduzetnik sudjelovati u djelatnosti koja je ili bi mogla biti u konkurentnom odnosu sa djelatnošću Preduzeća.

**Član 87.**

Povezano lice dužno je izbjegavati stvarne ili očigledne sukobe interesa sa

Preduzećem u ličnim ili profesionalnim odnosima.

Sukob interesa javlja se kada lični, odnosno profesionalni interes povezanog lica onemogućava, eventualno može onemogućiti interes, ili poslovanje Preduzeća ili sposobnost povezanog lica da ispunjava svoje obaveze i odgovornosti.

Povezano lice dužno je omogućiti uvid upravi ili nadzornom odboru ili drugom

nadzornom organu u sve transakcije ili odnose za koje povezano lice opravdano očekuje da bi mogle dovesti do stvarnog ili očiglednog sukoba interesa sa Preduzećem.

Preduzeću, prilikom poslovanja, nije dopušteno da povezanim licima nudi povoljnije uvjete od onih koje nudi drugim licima koja nisu povezana sa Preduzećem.

U smislu odredbe ovog stava, sljedeća lica se smatraju povezanim licima:

- članovi uže porodice povezanih lica do trećeg stepena krvnog srodstva ili tazbine,

odnosno lica koja žive u istom domaćinstvu sa povezanim licima;

- pravna lica u kojima je povezano lice ili članovi uže porodice, član nadzornog odbora ili uprave.

Zabrana iz prethodnog stava ovog člana ne odnosi se na poslove između Preduzeća

privrednih društava sa kojima je Preduzeće, na osnovu zaključenog ugovora o vođenju

poslova, objedinjeno jedinstvenim vođenjem poslova.

Ako bilo koje povezano lice zna ili je moralo znati da je neko drugo povezano lice djelovalo u suprotnosti sa odredbama ovog člana to povezano lice je o tome dužno odmah

obavijestiti upravu i nadzorni odbor ili drugi nadzorni organ i ostale nadležne organe.

Povezanom licu nije dopušteno odavanje poslovne tajne Preduzeća.

***h) Zaštita imovine Preduzeća***

**Član 88.**

U ispunjavanju svojih obaveza i odgovornosti nadzorni odbor i uprava dužni su

podsticati na odgovorno korištenje i kontrolu imovine i resursa Preduzeća.

***i) Postupanje u skladu sa zakonima, propisima i smjernicama***

**Član 89.**

U izvršavanju svojih obaveza i odgovornosti nadzorni odbor i uprava dužni su aktivno učestvovati u kontroli provođenja važećih zakona, pravilnika i drugih propisa u Preduzeću.

Nadzorni odbor i uprava dužni su poduzimati radnje da Preduzeće unapređuje etičko ponašanje i podsticati zaposlenike na prijavu o nezakonitom ili neetičkom ponašanju pojedinih zaposlenika Preduzeća.

***XVI IZMJENE I DOPUNE STATUTA***

**Član 90.**

Izmjene i dopune Statuta vršiti će se na način i po postupku za njegovo donošenje.

**Član 91.**

Statut će se promijeniti u svim slučajevima kada se utvrdi da nije u saglasnosti sa važećim propisima.

***XVII PRELAZNE I ZAVRŠNE ODREDBE***

**Član 92.**

Uprava i Nadzorni odbor dužni su u roku od 3 (tri) mjesece od dana stupanja na snagu

Statuta uskladiti opće akte Preduzeća s odredbama ovog Statuta.

**Član 93.**

Stupanjem na snagu Statuta prestaje da važi Statut br. 01-05-4774-2008 od

30.06.2008. godine i Odluke o izmjenama i dopunama br. 221-4/11 od 08.04.2011. godine, br.

204-1/12 od 09.04.2012. godine, br. 108-1-1/15 od 08.04.2015. godine i br. 108-1-2/15 od

08.04. 2015. godine.

**Član 94.**

Ovaj Statut stupa na snagu danom njegovog donošenja.

Predsjednik Skupštine:

Dijana Dizdarević

Tuzla, 08.06.2017. godine  
Broj: 290-2/17